Kadetët ndërkombëtarë në akademinë ushtarake West Point
Nga prania ndërkombëtare në West Point përfitojnë si kadetët amerikanë, ashtu edhe të huajt
Në qershor të vitit 2017, Mali i Zi, që dikur konsiderohej si një enklavë ballkanike pro-ruse, festoi pa bujë hyrjen e vendit në NATO. Para se të anëtarësohej në NATO, Mali i Zi dërgoi kadeten e tij të parë në akademinë ushtarake West Point. Nevena Nikoliç dhe kolegët e saj ndërkombëtarë në West Point kanë një mundësi të rrallë për ta parë botën dhe Amerikën nëpërmjet pikëpamjes së akademisë prestigjioze ushtarake, zyrtarët e të cilëve besojnë se prania e kadetëve të huaj është tejet e rëndësishme. Malazezja Nevena Nikolic erdhi në West Point tre vjet më parë. Akademia ka pranuar studentë të huaj për më shumë se 100 vjet. I pari u diplomua në 1889. Nevena aplikoi në Akademinë Ushtarake të Shteteve të Bashkuara, pasi dëgjoi nga kolegët malazezë rreth përvojës së tyre në Akademinë e Marinës në Anapolis. Pas vështirësive fillestare, Nevena u përshtat mirë në West Point. Akademia, e cila ndodhet rreth 80 kilometra në veri të qytetit të Nju Jorkut, ka trajnuar oficerë për ushtrinë amerikane që nga themelimi i saj në vitin 1802. Brent Matthews, dekani në krye të kadetëve ndërkombëtarë, thotë se ka arsye pse pranohen kadetë nga vendet e tjera. thotë Brent Matthews. Ligji i Shteteve të Bashkuara, lejon deri në 60 kadetë nga vendet e huaja të studiojnë në Akademinë Ushtarake, e cila ka 4400 kadetë, dhe arsimimi i tyre sponsorizohet nga qeveritë përkatëse. Tani janë 54 studentë ndërkombëtarë, që përfaqësojnë 30 vende të ndryshme. Sfida kryesore për të huajt është gjuha angleze. Për Brent Matthews, prania e tyre në akademi është absolutisht e rëndësishme. Për Nevena Nikoliçin, e cila do të diplomohet në maj të vitit 2019, edukimi i saj në West Point do të jetë një pikënisje e mirë për karrierën e saj në ushtrinë malazeze. thotë ajo.